**ОБЯВА**

**за прием на проектни предложения**

**по процедура № BG06RDNP001-19.246 \_7.5\_Мярка 5„Инвестиции за публично ползване в инфраструктура за отдих, туристическа инфраструктура” към Стратегията за водено от общностите местно развитие за територията на СНЦ „МИГ ПОМОРИЕ”**

Местна инициативна група Поморие обявява процедура за предоставяне на безвъзмездна финансова помощ по процедура № BG06RDNP001-19.246 \_7.5\_Мярка 5„Инвестиции за публично ползване в инфраструктура за отдих, туристическа инфраструктура” от Стратегията за Водено от общностите местно развитие на МИГ Поморие посредством процедура за подбор на проектни предложения по Мярка 5 „Инвестиции за публично ползване в инфраструктура за отдих, туристическа инфраструктура”, финансирана чрез Програмата за развитие на селските райони за периода 2014 – 2020 г. от Европейския земеделски фонд за развитие на селските райони (ЕЗФРСР).

**Цели на процедурата:**

* Развитие на туристическа инфраструктура за публично ползване;
* Разнообразяване и подобряване на туристическата инфраструктура, атракциите и съоръженията за посетители в селските райони;
* Опазване и популяризиране на културното, природно и историческо наследство и опазване на околната среда.

**1. НАИМЕНОВАНИЕ НА МЯРКАТА ОТ СТРАТЕГИЯТА ЗА ВОМР**

Мярка 5 „Инвестиции за публично ползване в инфраструктура за отдих, туристическа инфраструктура”

**2. ДОПУСТИМИ КАНДИДАТИ**

* Община Поморие;
* Юридически лица с нестопанска цел (ЮЛНЦ)

**3. ДОПУСТИМИ ДЕЙНОСТИ**

* Изграждане, реконструкция, ремонт, закупуване на оборудване и/или обзавеждане на туристически информационни центрове;
* Изграждане, реконструкция, ремонт, закупуване на оборудване и/или обзавеждане на посетителските центрове за представяне и експониране на местното природно и културно наследство;
* Изграждане, реконструкция, ремонт, закупуване на оборудване и/или обзавеждане на центровете за изкуство и занаяти с туристическа цел;
* Изграждане, реконструкция, ремонт и закупуване на съоръжения за туристически атракции, които са свързани с местното природно, културно и/или историческо наследство и предоставящи услуги с познавателна или образователна цел;
* Изграждане, реконструкция, ремонт и закупуване на съоръжения за туристическа инфраструктура (информационни табели и пътепоказатели за туристическите места и маршрути, съоръжения за безопасност, велоалеи и туристически пътеки).

**4. ДОПУСТИМИ РАЗХОДИ**

а) Изграждането, включително отпускането на лизинг, или подобренията на недвижимо имущество;

б) Закупуването или вземането на лизинг на нови машини и оборудване, обзавеждане до пазарната цена на актива;

в) Общи разходи свързани със съответния проект за предпроектни проучвания, такси, хонорари за архитекти, инженери и консултантски услуги; хонорари, свързани с консултации относно екологичната и икономическата устойчивост;

г) Нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки.

Разходите по т. „в“ не трябва да надхвърлят 12% от сумата на разходите по т. „а“, „б“ и „г“.

Разходите за разработване на анализ-разходи-ползи, предпроектни изследвания и маркетингови стратегии, извършване на предпроектни проучвания и окомплектоване на пакета от документи и консултантски услуги, свързани с изпълнението, и отчитане на дейностите по проекта до изплащане на помощта не следва да надхвърлят 5 на сто от стойността на допустимите разходи.

**5. ПЕРИОД ЗА ПРИЕМ И МЯСТО ЗА ПОДАВАНЕ НА ПРОЕКТНИ ПРЕДЛОЖЕНИЯ**

**Първи краен срок за подаване на проектните предложения е 31.07.2019 г. 16:00 часа.**

При неусвояване на финансовия ресурс по мярката, МИГ – Поморие ще обяви повторен прием за набиране на проектни предложения съгласно обявения ИГРП, като ще се използват остатъчни средства след приключване на първия прием от 2019 г.

**Втори краен срок за подаване на проектните предложения е 31.12.2019 г. 16:00 часа.**

Всяко проектно предложение, което е подадено след крайния срок, ще бъде отхвърлено и няма да бъде разглеждано по настоящата покана.

**Трети краен срок за подаване на проектните предложения е 29.05.2020 г. 16:00 часа.**

**Място на подаване на проектните предложения**: Подаването на проектно предложение по настоящата процедура се извършва по изцяло електронен път чрез Информационната система за управление и наблюдение на Структурните инструменти на ЕС в България (ИСУН 2020) единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: <https://eumis2020.government.bg>.

**6. БЮДЖЕТ НА ПРИЕМА**

Общия размер на безвъзмездната финансова помощ по процедурата е в размер на 250 000 лв., което представлява 3.33 % от общия бюджет на стратегията за ВОМР на МИГ Поморие.

**7. ПРОЦЕНТ НА СЪФИНАНСИРАНЕ**

Максималният интензитет на помощта е до 100 % от общата стойност на допустимите разходи.

**8. МИНИМАЛЕН И МАКСИМАЛЕН РАЗМЕР НА ФИНАНСОВАТА ПОМОЩ, ПРЕДОСТАВЯНА ЗА ПРОЕКТ**

Минимален размер на безвъзмездната финансова помощ за проект – 10 000 лв.

Максимален размер на безвъзмездната финансова помощ за проект – 100 000 лв.

Максималният размер на общите допустими разходи за всеки проект е в рамките на 391 166 лева.

**9. КРИТЕРИИ ЗА ИЗБОР НА ПРОЕКТНИ ПРЕДЛОЖЕНИЯ И ТЯХНАТА ТЕЖЕСТ**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ВАЖНО: Максималният брой точки, който може да получи едно проектно предложение е 100 точки.  За да бъде предложено за финансиране едно проектно предложение, общата крайна оценка на етап техническа и финансова оценка трябва да е равна или по-голяма от 30 т.  Подадените проекти ще се подреждат според съответствието им със следните критерии за оценка:   |  |  |  | | --- | --- | --- | | № | Критерии за оценка | Максимален брой точки  по показатели | | 1 | Проекти, отговарящи на Приоритет 3 .,Устойчиво развитие на туризма, съхраняване и валоризиране на уникалните природни и културни ценности в община Поморие“, Специфична цел 2 .,Максимално оползотворяване на културното и природно наследство за развитие на конкурентноспособни туристически продукти" и/или на Специфична цел 1  „Съхраняване и валоризиране на природните и културни ценности в община Поморие“ на Общински план за развитие на община Поморие за периода 2014-2020 г. | 10 т. | | 2 | Брой население в населените места, където ще се извършват допустимите дейности: |  | | 2.1. | Инвестицията се изпълнява на територията на населено място/населени места с общо население над 2000 души (по данни на Националния статистически институт към края на годината, предхождаща датата на кандидатстване, в случай, че е приложимо. В противен случай се използват последните публикувани данни на Националния статистически институт); | 20 т. | | 2.2. | Инвестицията се изпълнява на територията на населено място/населени места с общо население от 1001 до 2000 души (по данни на Националния статистически институт към края на годината, предхождаща датата на кандидатстване, в случай, че е приложимо. В противен случай се използват последните публикувани данни на Националния статистически институт) | 10 т. | | 2.3. | Инвестицията се изпълнява на територията на населено място/населени места с oбщo население до 1000 души (по данни на Националния статистически институт към края на годината, предхождаща датата на кандидатстване, в случай, че е приложимо. В противен случай се използват последните публикувани данни на Националния статистически институт) | 5 т. | | 3 | Проекти, създаващи работни места при изпълнение на допустимите дейности : |  | | 3.1 | При изпълнение дейностите по проекта ще бъдат създадени кандидатът ще създаде над 2 работни места; | 20 т. | | 3 | При изпълнение дейностите по проекта кандидатът ще създаде до 2 работни места; | 10 т. | | 4 | Проекти, осигуряващи подобряване на околната среда и постигащи екологичен ефект и въздействие. | 10 т. | | 5 | Проекти с дейности в населени места извън общинския център. | 10 т. | | 6 | Проекти с инвестиции за опазване и популяризиране на културното, природно и историческо наследство. | 15 т. | | 7 | Проекти с инвестиции за развитие на туристическа инфраструктура за публично ползване и/или разнообразяване и подобряване на туристическата инфраструктура, атракциите, съоръженията за посетители в селските райони. | 15 т. | |  | Максимален брой точки | 100 т. | |  | Подпомагат се проекти получили минимум | 30 т. | |

В случай, че две или повече проектни предложения получат еднакъв общ брой точки по критериите за оценка и не е наличен финансов ресурс за финансирането им, тези проекти ще бъдат допълнително приоритизирани/класирани по следния начин:

- по-високи показатели по критерий „Проекти с дейности в населени места извън общинския център“;

- по-високи показатели по критерий „Брой население в населените места, където, ще се извършват допустимите дейности“;

- по-високи показатели по критерий „Проекти, създаващи работни места при изпълнение на допустимите дейности“.

**10. ЛИЦЕ/А ЗА КОНТАКТ И МЯСТО ЗА ДОСТЪП ДО ПОДРОБНА ИНФОРМАЦИЯ**

Лице за контакт: Изпълнителен директор - Николай Бояджиев, 0879 89 01 65, [office@mig-pomorie.eu](mailto:office@mig-pomorie.eu)

Подробна информация можете да получите в офиса на МИГ Поморие на адрес: град Поморие, Микропазар Хлебозавода, ул. „Княз Борис I“ № 96А, офис 12, тел. 0877 909 333.

Пълният пакет документи за кандидатстване са публикувани на следните интернет адреси:

- на сайта на Сдружение „МИГ – Поморие - http://mig-pomorie.eu/

- на сайта на Информационната система за управление и наблюдение на средствата от Европейските структурни и инвестиционни фондове (ИСУН 2020) в модула за електронно кандидатстване: https://eumis2020.government.bg/